b"\n_START_ARTICLE_\nKylie Ireland\n_START_SECTION_\nInicis\n_START_PARAGRAPH_\nVa viure a Boulder fins als 15 anys, moment en el qual es trasllada amb la seva mare a San Diego, despr\xc3\xa9s del divorci dels seus pares. Despr\xc3\xa9s de concloure els seus estudis de secund\xc3\xa0ria accedeix a la Universitat per estudiar Periodisme. En aquest moment, decideix alternar els seus estudis amb alguna feina que li reporti ingressos extres. Aix\xc3\xad doncs, comen\xc3\xa7a a ballar en clubs de striptease, i a treballar en videoclubs.\n_START_SECTION_\nCarrera professional\n_START_PARAGRAPH_\nLa seva ocupaci\xc3\xb3 com stripper li permet con\xc3\xa8ixer a la tamb\xc3\xa9 actriu Juli Ashton que l'ajudaria a fer les primeres passes a la ind\xc3\xbastria del porno. El 1994, despr\xc3\xa9s tenyir-se de rossa i augmentar-se les mamelles, se'n va anar a viure a Los Angeles._NEWLINE_Les seves dues primeres pel\xc2\xb7l\xc3\xadcules s\xc3\xb3n  L'il Ms. Behaved amb Randi West, i Up & Cummers 10, (filmaci\xc3\xb3 a on tamb\xc3\xa9 va debutar l'Estrella del Porno Jenna Jameson). Despr\xc3\xa9s de rodar gaireb\xc3\xa9 80 t\xc3\xadtols en el seu primer any, l'actriu decideix tornar a Colorado. R\xc3\xa0pidament li arriben els seus primers premis com el d'actriu revelaci\xc3\xb3 atorgat per AVN._NEWLINE_Entre 1995 i 2001 l'actriu signa dos contractes en exclusiva. Un de for\xc3\xa7a breu, amb l'empresa Sin City, i que acabaria als tribunals. I un altre, de m\xc3\xa9s import\xc3\xa0ncia amb VCA. Amb aquest \xc3\xbaltim estudi roda algunes de les seves pel\xc2\xb7l\xc3\xadcules m\xc3\xa9s rellevants com: Cashmere (1998), In the flesh (1998), Edge play (2000) o New wave Hookers 6 (2001)._NEWLINE_Despr\xc3\xa9s d'uns anys de menor activitat (2002-2003), l'actriu torna al primer pla de l'erotisme amb The whore next door (2004). Aquesta pel\xc2\xb7l\xc3\xadcula no tan sols suposa el seu debut en la direcci\xc3\xb3, sin\xc3\xb3 que tamb\xc3\xa9 suposa elevar el nivell habitual de les prestacions sexuals realitzades per la mateixa actriu. Aix\xc3\xad s'atreveix amb la seva primera doble penetraci\xc3\xb3, doble vaginal i doble anal. A la premiada pel\xc2\xb7l\xc3\xadcula Corruption, (on tamb\xc3\xa9 exerceix com a productora) segueix amb aquesta mateixa l\xc3\xadnia argumental, afegint fins i tot un doble fisting a la seva actuaci\xc3\xb3._NEWLINE_El 2006 anuncia la creaci\xc3\xb3 de la seva pr\xc3\xb2pia productora anomenada SlutWerkz, encara que inicialment es va plantejar com un estudi m\xc3\xa9s (rodant pel\xc2\xb7l\xc3\xadcules que sortirien en DVD), posteriorment (2008) es va decidir enfocar el negoci exclusivament cap a la producci\xc3\xb3 de continguts a trav\xc3\xa9s de la xarxa d'internet.._NEWLINE_En 2008 \xc3\xa9s premiada, amb el Premi AVN com a millor actriu de repartiment per Layout, una pel\xc2\xb7l\xc3\xadcula de Viviv Entertaiment.\n_START_SECTION_\nVida personal\n_START_PARAGRAPH_\nVa estar casada entre 1990 i 2003 amb Nicholas A. Evans, persona totalment aliena al m\xc3\xb3n del porno. L'any 2007 va tenir una relaci\xc3\xb3 amb el director Eli Cross, amb qui va trencar el 2010, i es va casar amb l'empresari brit\xc3\xa0nic Andy Appleton."